# Ampex

### Wikipedia

Ampex Corporation on yhdysvaltalainen elektroniikkavalmistaja, joka on erikoistunut erityisesti magneettiseen nauhantallennustekniikkaan. Yhtiö sijaitsee Kalifornian osavaltiossa Redwood Cityssä.

Yhtiö valmisti toimintansa alkuaikoina ääninauhureita koti-, radio- ja levytysstudiokäyttöön ja jatkaa niiden valmistusta edelleen. Ampex niitti maailmalla eniten mainetta keksimällä kuvanauhoitustekniikassa pyörivät magneettipäät, josta lähtien kuvanauhoitustekniikka onkin ollut yhtiön suurin toimiala. Siihen on kuulunut myös muitakin tuotteita kuten televisiovastaanottimia ja magneettinauhoihin perustuvia tietokoneiden massamuistitallentimia.

Ampexin merkitys TV-kuvan tallennustekniikan kehitystyössä on ollut maailmalla hyvin merkittävä. Yhtiö on kehittänyt alalla useita muitakin erinomaisia ratkaisuja kuvarummun lisäksi esim. magneettilevylle tallentavan videotallentimen, jolla urheilulähetyksissä käytettävät hidastukset ovat olleet mahdollisia.

Parhaiten Ampex tunnetaan maailmalla ensimmäisestä televisiokäyttöön suunnitellusta videonauhuriformaatistaan Quadruplexista, joka standardina säilyi yleisessä käytössä noin kolme vuosikymmentä, ja tähän tallennusmenetelmään perustuvista studionauhureistaan, joita ainoastaan Ampex itse valmisti.

Haettu osoitteesta http://fi.wikipedia.org../../../a/m/p/Ampex.html

Luokka: Elektroniikkayhtiöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Nederlands
- Русский